kardosdrur/scandi-wiki huggingface dataset:
Jiangling Landwind

Jiangling Landwind eller senere Landwind X6 (femdørs) og Landwind X9 (tredørs), er en offroader fra den kinesiske bilfabrikant Jiangling Motors.

Modeller 

Bilen ligner i designet Isuzu Rodeo fra modelårene 1991 til 1997 samt dennes søstermodel Opel Frontera.

Landwind findes som X6-model med femdørs stationcarkarrosseri samt som X9-model med tredørs karrosseri og oplukkeligt tag bagi. Dermed er Landwind X9 sammenlignelig med Opel Frontera Sport. Hvor karrosserierne er næsten identiske med Isuzu Rodeo hhv. Opel Frontera, er frontpartiet komplet nydesignet.

I starten solgtes bilen under navnet Jiangling Landwind, hvor "Landwind" senere blev et komplet mærke fra Jiangling Motors, så i dag hedder modellerne blot Landwind X6 og Landwind X9. I USA sælges den lange version som Landwind GV6 eller Landwind Fitch.

Det tyske ADAC kritiserer brændstofforbruget på 11,6 liter superbenzin pr. 100 km og den dårlige forarbejdning.

Motorer og drivlinie 
Landwind findes med benzinmotorer på 2,0 og 2,4 liter samt en dieselmotor på 2,8 liter, alle med fire cylindre. Benzinmotorerne kommer fra Mitsubishi, mens Isuzu leverer dieselmotoren. X9 findes ikke med 2,0-litersmotoren.

Landwind har som standard baghjulstræk, men alle versioner fås som ekstraudstyr med firehjulstræk.

Sikkerhed 
Ifølge ADAC har Landwind ikke klaret sig ret godt i kollisionstests. Ved en frontalkollision med  blev passagerkabinen stærkt deformeret. Også ved sidekollisioner med høj hastighed pådrog personerne i bilen sig stærke kropsskader. Yderligere af ADAC påpegede mangler er et højt tyngdepunkt, upræcis styring, manglende ESP, lang bremselængde samt manglende ABS. Landwind opfylder dermed fortsat ikke de høje europæiske sikkerhedsstandarder. Dermed er en registrering inden for EU kun mulig som enkeltregistrering eller fordi at EUs forskrifter om kollsionstests kun gælder for biler med en tilladt totalvægt på op til 2.500 kg.

Peter Bijvelds, den europæiske importør af Landwind, bekendtgjorde på en pressekonference i starten af oktober 2005 i Haag at Landwind måtte genprøves af TÜV og at resultatet var meget dårligt.

Standardudstyr 
Landwind har som standardudstyr udover et rummeligt karrosseri, klimaanlæg, lædersæder, alufælg og radio med cd-afspiller også meget yderligere komfortudstyr.

Øvrigt 
Landwind eksporteres ikke officielt til Europa. Den hollandske eks-racerkører Peter Bijvelds har dog sikret sig importrettighederne for hele Europa og sælger bilen i Holland og Belgien til priser fra ca. 15.000,- €. Landwind hører dermed til de billigste tilbud i sin klasse, ligesom Dacia Logan gør i den lille mellemklasse.

Noter

Eksterne henvisninger 

Bilmodeller
Offroadere
Baghjulstrukne biler
Biler introduceret i 2005
Biler fra 2000'erne
Biler fra 2010'erne
Xenia

Xenia kan henvise til flere artikler:
 Xenia (pigenavn) - et pigenavn
 Xenia (kærlighed) - en form af kærlighed
 Byer
 Xenia, Illinois
 Xenia, Kansas
 Xenia, Missouri
 Xenia, Ohio
 Xenia Township, Greene County, Ohio

 Andet
 Xenia (dokumentarfilm) – dansk dokumentarfilm fra 2016 instrueret af Iben Haahr Andersen
Hans Heinrich von Grambow

Hans Heinrich von Grambow (1677 på Gut Wildkuhl, Mecklenburg-Schwerin – 19. juni 1758 i Helsingør) var en dansk officer, bror til Volrath Levin von Grambow.

Han var af gammel adelsslægt, søn af Hans Ernst og Elisabeth von Grambow til Gut Wildkuhl i Mecklenburg. Grambow gjorde karriere i Hæren i Danmark, hvor han sluttede sit virke med rang af generalmajor og kommandant i Nyborg.

Han blev gift med Margrethe Cathrine Hoppe (8. marts 1681 - 8. november 1731), datter af viceadmiral Iver Hoppe og Margrethe Elisabeth von Boye, enke efter justitsråd Nicolaj de Windtz til Sandagergård.

Kilder 

Generalmajorer fra Danmark
Tyskere i 1700-tallet
Danskere i 1700-tallet
Hans Heinrich
Tyskere i 1600-tallet
Pleinairisme

Pleinairisme (af fransk plein air, fri luft) er en ret almindelig betegnelse for friluftsmaleriet. Ved friluftsmaleri tænker man på en realistisk malerretning, der søger at fremstille naturen under åben himmel så nær op ad virkeligheden som muligt, så billedet med lys- og farveindtryk fremtræder som et stykke skåret ud af naturen; i stedet for ateliermaleriets skarpe, samlende belysning og vedtægtsmæssige, mørke, farver bruger man lyse, kølige farvetoner, hvor det blålige ofte spiller en fremtrædende rolle, for at skaffe "luft" ind i maleriet. Pleinairisme har naturligvis sine rødder i ældre kunst. Som en bevidst partiretning formede den sig dog først i 19. århundrede. Mænd som John Constable og J.M.W. Turner samt Barbizon-skolen er dens forløbere; sin mest udprægede repræsentant fik den i Jules Bastien-Lepage. Fra Frankrig bredte den sig, og Pleinairisme betegnes som en forløber for impressionisme.

Da malerne begyndte at komme til Skagen i 1870’erne, var det blevet moderne at male sine billeder færdige foran motiverne. Det var blandt andet pga. friluftsmaleriet, det særegne landskab, det specielle miljø, at kunstnerkolonien, Skagensmalerne, opstod i slutningen af 1870’erne.

Note

Litteratur

Eksterne henvisninger 

Maleri
Torben Kristiansen (fodboldspiller)

Torben Kristiansen (født 9. oktober 1952) er en tidligere professionel fodboldspiller (nu zoneterapeut), Nivå. Han har bl.a. spillet for KB, FC Svendborg, FC Helsingør, Nivå Gymnastikforening og Karlebo IF, for hvilken han i en alder af 54 senest spillede på førsteholdet i 2006 i en kamp i Serie 2. Dermed blev Torben Kristiansen den eneste fodboldspiller gennem tiderne, der har spillet i samtlige rækker under DBU (lige fra 1. division, der i dag benævnes Superligaen, til Serie 6. I 1988 scorede han 77 mål for Karlebo IF i en enkelt sæson, hvilket medførte optagelse i Guinness Rekordborg.

Torben Kristiansen har tillige virket som folkeskolelærer og fodboldtræner i Nivå.

Eksterne henvisninger 
 Torben Kristiansen fylder rundt, lokalavisen.dk, 9. oktober 2012, læst 31. december 2012

Fodboldspillere fra Danmark
Fodboldspillere fra Kjøbenhavns Boldklub
Fodboldspillere fra FC Svendborg
Fodboldspillere fra FC Helsingør
Lærere fra Danmark
Erik Kragh

Erik Kragh (29. maj 1901 i Hedensted – 20. oktober 1984 i Hellerup) var en dansk officer, modstandsmand og politiker.

Militær karriere 
Han var søn af toldassistent Johannes Kragh (1870-1946) og sygeplejerske Anna Marie Hansen (1870-1952). Kragh blev premierløjtnant i fodfolket 1922, kaptajnløjtnant 1932, kaptajn 1937, oberstløjtnant 1945, oberst 1951 og slutteligt generalmajor 1952. Kragh var tjenstgørende ved 43. franske infanteriregiment 1935 og på studieophold ved École Supérieure de Guerre, Paris 1935-37.

Under Besættelsen 
Derpå fulgte tjeneste som kompagnichef ved 1. regiment og senere i Generalstaben, hvor han efter overfaldet på den danske hær 29. august 1943 blev involveret i illegalt arbejde som stedfortræder og hjælper for oberstløjtnant Erik C.V. Møller. Han blev tilknyttet Vagn Bennike, medlem af Jyllandsledelsen og var forbindelsesofficer til Den lille Generalstab.

Efterkrigstiden 
Efter krigen blev Kragh medlem af Forsvarskommissionen af 1946 og Civilforsvarsudvalget af 1946; lærer i taktik på generalstabskursus 1946-50; souschef i Forsvarsstaben 1950; forbindelsesofficer ved general Dwight D. Eisenhowers stab i Paris januar-maj 1951; chef for Hærstaben (generalstaben) og stabschef ved NATO's landstyrker i Danmark 1951-57; på studierejse i USA 1953 og sluttede karrieren som chef for Østre Landsdelskommando 1957-65. Han fik afsked 1966.

Erik Kragh var desuden formand for Det Krigsvidenskabelige Selskab 1957-63 og var den første dansker, som blev medlem af The Institute for Strategie Studies, London. Han var også medlem af bestyrelsen for Det Udenrigspolitiske Selskab 1964-72 og var i mange år medarbejder ved Berlingske Tidende fra 1957 til 1974, hvor han var en ivrig debattør af forsvarspolitiske emner.

Politiker 
Erik Kragh var medlem af Folketinget for Det Konservative Folkeparti i Viborgkredsen 1960-71 og af Det Udenrigspolitiske Nævn 1964-71. Han var delegeret til North Atlantic Assembly 1967 og 1968. Han meldte sig i 1973 ud af Det Konservative Folkeparti, da partiet gik med i "det firkantede forsvarsforlig". I 1974 udgav han Kommentarer til et halvt århundredes forsvarspolitik.

Erik Kragh blev gift 10. oktober 1925 i Budolfi Kirke med Margrethe Horneman (9. juli 1902 i Hjørring - 7. februar 1983 i Hellerup), datter af dommer A.W. Horneman og Marie født Kjeldsen.

Hæder 
 Ridder af Dannebrogordenen 1942, Kommandør 1957 og Kommandør af 1. grad 1962
 Dannebrogordenens Hæderstegn 1950
 Æreslegionen
 Sværdordenen
 1966: Det Krigsvidenskabelige Selskabs Saint-Germain-medalje

Kilder 

 Biografi i Dansk Biografisk Leksikon, 3. udgave
 Kraks Blå Bog 1974 

Personer i Dansk Biografisk Leksikon
Personer i Kraks Blå Bog (afdøde)
Generalmajorer fra Danmark
Foreningsformænd fra Danmark
Folketingsmedlemmer i 1960'erne
Folketingsmedlemmer i 1970'erne
Tidligere folketingsmedlemmer fra Det Konservative Folkeparti
Kommandører af 1. grad af Dannebrog
Personer fra Hedensted
Faglitterære forfattere fra Danmark
Debattører fra Danmark
Den lille Generalstab
Dansksprogede forfattere fra Danmark
Modtagere af Sværdordenen
Modtagere af Æreslegionen
Erik C.V. Møller

Erik Christopher Valdemar Møller (9. januar 1896 i Alrø – 13. april 1972 i Hylstrup) var en dansk officer og modstandsmand.

Karriere 
Han var søn af sognepræst Otto Nikolaj Møller (1862-1931) og Caroline Sophie Fog (1869-1955), blev student fra Nykøbing Katedralskole 1914, premierløjtnant 1918 og gennemgik artillerikursus 1922-24 og generalstabskursus 1926-28. Møller var adjudant ved Generalkommandoen 1928-32, kaptajn 1932, batterichef 1933-37, var sektionschef i Generalstaben 1937-42 og blev oberstløjtnant af artilleriet 1943.

Illegalt arbejde 
Efter overfaldet på den danske hær 29. august 1943 fungerede Erik C.V. Møller som forbindelsesofficer til den tyske øverstbefalende og fik tilladelse til at rejse rundt mellem de steder, hvor de danske officerer var interneret. General Ebbe Gørtz anvendte Møller som forbindelsesled til de tilfangetagne officerer, og Møller skulle især overbevise dem om rigtigheden i Gørtz' bestræbelser på at inddrage officererne i modstandsbevægelsen. Møller var vellidt, og hans solide karakter spillede en stor rolle for, at Gørtz fik overbevist selv sine modstandere i Hæren. Senere blev Erik C.V. Møller Den lille Generalstabs forbindelsesofficer til Jyllandsledelsen (Vagn Bennike) og blev dennes stedfortræder.

Hærchef 
Efter krigen blev Erik C.V. Møller stabschef ved Jysk-fynske Kommando 1945, oberst og chef for Generalstaben 1945, generalmajor 1946, medlem af Atlantpagtens militærkomité 1949-50 og generalløjtnant og chef for Hæren 1951 samt chef for Atlantpagthærstyrkerne i Danmark. Han tog afsked fra disse poster allerede 1957 på grund af svagt helbred.

Tillidshverv 
Møller var tillige medlem af bestyrelsen for Det Krigsvidenskabelige Selskab 1930-33 og 1938-45 og for Dansk Ride Forbund 1938-51, medlem af Kastels Sogns menighedsråd 1930-33 og af Garnisons Sogns menighedsråd 1938-49 og formand i direktionen for Officersforeningen 1946-51.

Møller blev gift 11. maj 1920 i Ringsted med Else Hjelmer (6. oktober 1898 i Præstø - ?), datter af byfogedfuldmægtig, senere politimester Carl Henrik Hjelmer (1866-1940) og lærer og politiker Fanny Marie Annette Raaschou (Marie Hjelmer, 1869-1937).

Han er begravet på Alsted Kirkegård.

Hæder 
 Ridder af Dannebrogordenen 1938, Kommandør af 2. grad 1951, af 1. grad 1953, Storkors 1957
 Dannebrogordenens Hæderstegn 1946
 Sværdordenen
 Æreslegionen
 Oranie Husorden

Kilder 
 
 
 Biografi i Dansk Biografisk Leksikon, 3. udgave 
 Kraks Blå Bog 1957

Eksterne henvisninger 
 

Personer i Dansk Biografisk Leksikon
Personer i Kraks Blå Bog (afdøde)
Generalløjtnanter fra Danmark
Foreningsformænd fra Danmark
Storkors af Dannebrog
Personer fra Jylland
Den lille Generalstab
Artilleriofficerer fra Danmark
Modtagere af Æreslegionen
Modtagere af Sværdordenen
Douglas Entertainment

Douglas Entertainment er et dansk produktionsselskab, der laver TV-komedier og står blandt andet bag kendte programmer som Live fra Bremen, Den Blinde Vinkel, ALOHA! og FunnyHaHa Tv.

FunnyHaHA

FunnyHaHA TV 
Blev sendt på TV2 Zulu og værten var Jasper Ritz.

FunnyHaHa.dk 
FunynHaHa.dk er en online platform, der har til formål at være rugekasse for talentfulde komikere i alle aldre.

Andre programmer 
 Danish Dynamite
 Den Blinde Vinkel

Kilder

Eksterne henvisninger 
 

Tv-produktionsselskaber fra Danmark
Etableret i 2010
Liden vintergrøn

 
Liden vintergrøn (Pyrola minor) er en 5-20 cm høj, stedsegrøn urt der vokser på fattig jord, i Danmark typisk sandet jord eller morbund. Den er den almindeligst forekommende art af Vintergrøn-slægten, men er ikke særlig almindelig i Danmark. I Norge, Sverige og Finland er den til gengæld ret udbredt - med undtagelse af Skåne, hvor den ligesom i Danmark er ualmindelig.

Beskrivelse 
Liden Vintergrøn er en lille plante med en roset af runde, let læderagtige, stedsegrønne blade. Fra midten af rosetten står en blomsterstilk med en klase af små, hvide klokkeformede blomster - ofte med nogen rødfarvning, men det varierer. Griflen er kortere end kronbladene og stikker således ikke ud af klokken. Den blomstrer i Danmark i juni måned.

Roden er en jordstængel, der vokser meget langsomt.

Højde x bredde og årlig tilvækst: 20 x 10 cm (højden er inklusiv blomsterstilk).

Udbredelse 
Træffes hist og her i Danmark på heder, i lysåbne skove eller skovbryn, hvor jorden er fattig, typisk på morbund i bøgeskove eller på sandet jord i fyrreskove. Forekommer mest hyppigt i Nordsjælland (bl.a. i Hareskoven), Nord- og Vestjylland og på Bornholm.

Den er almindelig i de andre nordiske lande undtagen Island. Globalt har arten såkaldt cirkumboreal udbredelse, dvs. den findes i boreal skov på hele den nordlige halvkugle. Udover Norden vil det bl.a. sige i Rusland, USA og Canada.

Økologi 
Forekomster af Vintergrøn er ofte meget lokale. De kan forekomme i større bestande i et lille område og mangle helt i naboområder. Vintergrøn er afhængig af mykorrhiza (samliv med en svamp).

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Stedsegrønne
Skovbundsplanter
Hvide blomster
Flerårige urter
Europamesterskaberne i amatørboksning 1925

Europamesterskaberne i amatørboksning 1925 blev afviklet den 11. til den 15. maj 1925 i Stockholm. Det var første gang, der blev afholdt EM for amatørboksere. Turneringen blev arrangeret af den europæiske amatørbokseorganisation EABA. Der deltog 46 boksere fra 12 lande.

Fra Danmark deltog Arne Sande, Harald Nielsen, Hans Holdt, Ricardt Madsen og Thyge Petersen, der alle vandt medalje. Harald Nielsen og Thyge Petersen vandt guld, Hans Holdt sølv og Richard Madsen og Arne Sande vandt bronze.

Medaljevindere

Medaljefordeling

Kilder

Eksterne henvisninger 
Europemesterskaberne  
Resultater (arkiveret) 
EABA Boxing (arkiveret) 

EM i boksning
Boksning i 1925
Boksning i Sverige
Plan (projekt)

En plan er en – oftest nedskreven – beskrivelse af handlinger, der kræves for at opnå et specifikt mål indenfor en given tidsramme.
Planen angiver I detaljer hvad der skal gøres, hvornår, hvordan og af hvem – og inkluderer vanligvis en beskrivelse af forventet udfald samt evt. best case og worst case scenario.
Plan og Planlægning er vigtige begreber inden for projektledelse og management. Der findes mange uddannelser inden for området. Aalborg Universitet har fx underafdelingen Institut for Planlægning under det Det Tekniske Fakultet for IT og Design dedikeret til området.

Forberedelser til fremtiden
Lennart Geijer

Johan Lennart Geijer (født 14. september 1909 i Ystad, død 16. juni 1999 i Stockholm) var Sveriges justitsminister i Olof Palmes regering fra 1969 til 1976.

Han har givet navn til den såkaldte Geijer-affære.

Referencer 

Justitsministre fra Sverige
Socialdemokrater fra Sverige
Personer fra Ystad
Eliza Pollock

Lida Peyton "Eliza" Pollock (24. oktober 1840 – 25. maj 1919) var en amerikansk bueskytte som deltog i OL 1904 i St. Louis.

Pollock blev olympisk mester i bueskydning under OL 1904 i St. Louis. Hun vandt holdkonkurrencen for kvinder. De andre på holdet var Lida Howell, Emily Woodruff og Leonie Taylor.

Hun vandt også to bronzemedaljer i bueskydning under samme OL. Hun kom på tredjepladserne i konkurrencerne Double National round og Double Columbia round.

Eksterne henvisninger 
 

Bueskytter fra USA
Vulkan (flertydig)

Vulkan, Vulcan eller Vulcano kan henvise til:

 Vulkan – en åbning eller sprække i jordoverfladen der tillader varm, smeltet bjergart (magma), aske og gasser at undvige til overfladen

 steder
 Vulkan (planet) - en hypotetisk planet
 Vulcan (Hunedoara) - en by i Rumænien
 Vulcano - ø nord for Sicilien

 selskaber
 Vulcan, Inc. - et selskabet stiftet af Paul Allen
 Vulcan (Maribo) - et jernstøberiet som eksisteret 1881 til 1906, produceret bl.a. lokomotiver og tærskeværker
 Bremer Vulkan - et tysk skibsværft

 andet
 Vulkan (gud) (også kaldet Vulcanus) - smedekunstens gud i romersk mytologi
 Vulcan (Star Trek) – planet i Star Trek
 Avro Vulcan – britisk bombefly
 Vulcano (band) (1981) - black / death metal band fra Santos, São Paulo, Brasilien
 Vulcan Motor - en tidligere britisk producent af biler, lastbiler og busser
Europamesterskaberne i amatørboksning 1927

Europamesterskaberne i amatørboksning 1927 blev afviklet den 16. til den 20. maj 1927 i Berlin. Det var anden gang, der blev afholdt EM for amatørboksere. Turneringen blev arrangeret af den europæiske amatørbokseorganisation EABA. Der deltog 50 boksere fra 13 lande.

Fra Danmark deltog Henning Jensen (bantamvægt), Erik Hansen (fjervægt), Arne Sande (letvægt), Kaj Larsen (weltervægt) og Michael Jacob Michaelsen (sværvægt). Arne Sande vandt sølv og Michael Jacob Michaelsen vandt bronze.

Medaljevindere

Medaljefordeling

Noter

Eksterne henvisninger 
Europemesterskaberne  
Resultater (arkiveret) 
EABA Boxing (arkiveret) 

EM i boksning
Boksning i 1927
Boksning i Tyskland
Wilhelm von Diez

Albrecht Christoph Wilhelm von Diez (født 17. januar 1839 i Bayreuth, død 25. februar 1907 i München) var en tysk maler.

Efter kort læretid på akademiet i München uddannede han sig mest på egen hånd. En mængde illustrationer til Friedrich Schillers Geschichte des dreißigjährigen Krieges, arbejder i Fliegende Blätter, Johannes Scherrs Germania etc., bragte ham hurtigt ry. 1870 blev han professor ved Münchens Akademi; dels ved sin lærervirksomhed, dels ved sine små genrebilleder à la Meissonier med en fremherskende grå sølvtone og den sikre og lette penselføring samlede han en talrig elevkreds om sig. Hans arbejder giver ofte interessante, karakteristisk opfattede kulturhistoriske situationer. Han malede også religiøse billeder.

Kilde 
 

Malere fra Tyskland
Tyskere i 1800-tallet
Tyskere i 1900-tallet
Personer fra Bayreuth
Emily Woodruff

Emily S. Woodruff (19. april 1846 i Cincinnati – 28. marts 1916) var en amerikansk bueskytte som deltog i OL 1904 i St. Louis.

Woodruff blev olympisk mester i bueskydning under OL 1904 i St. Louis. Hun vandt holdkonkurrencen for kvinder. De andre på holdet var Lida Howell, Eliza Pollock og Leonie Taylor.

Hendes mand Charles Woodruff vandt en sølvmedalje i holdkonkurrencen for mænd i bueskydning under samme OL.

Eksterne henvisninger 
 

Bueskytter fra USA
Nordlangeland Pastorat

Nordlangeland Pastorat er et pastorat i Langeland-Ærø Provsti, Fyens Stift med de seks sogne:
Bøstrup Sogn
Hou Sogn
Snøde Sogn
Stoense Sogn
Tranekær Sogn
Tullebølle Sogn

I pastoratet er der seks kirker
Bøstrup Kirke
Hou Kirke
Snøde Kirke
Stoense Kirke
Tranekær Kirke
Tullebølle Kirke

Pastorater i Folkekirken
Fyens Stift
Europamesterskaberne i amatørboksning 1930

Europamesterskaberne i amatørboksning 1930 blev afviklet den 4. til den 8. juni 1930 i Budapest. Det var tredje gang, der blev afholdt EM for amatørboksere. Turneringen blev arrangeret af den europæiske amatørbokseorganisation EABA. Der deltog 64 boksere fra 11 lande .

Fra Danmark deltog Christian Christensen (fluevægt), Sigurd Myken (fjervægt), Aage Christensen (letvægt), Armand Christensen (mellemvægt), Thyge Petersen (letsværvægt) og Michael Jacob Michaelsen (sværvægt). Thyge Petersen og Michael Jacob Michaelsen vandt guld, hvorimod det ikke blev til medaljer til de øvrige danske deltagere.

Medaljevindere

Medaljefordeling

Noter

Eksterne links 
 3. Europamesterskab i boksning  

EM i boksning
Boksning i 1930
Boksning i Ungarn
August Friedrich von Wackenitz

August Fried(e)rich von Wackenitz (26. april 1726 på Boltenhagen, Forpommern – 16. december 1808 i Christiania) var en dansk-norsk officer, bror til Philip Leopold von Wackenitz.

Karriere 
Han var søn af den pommerske adelsmand, oberstløjtnant i svensk tjeneste Carl Philip von Wackenitz (17. december 1697 - 3. december 1739) til Boltenhagen og Kisow og Charlotte Louise von Oertzen af huset Tornow (29. juli 1699 - 14. marts 1774). Han var født i Pommern 26. april 1726, kom 14 år gammel ind på Landkadetakademiet i København, blev 1744 fændrik, var så i hessisk krigstjeneste (i Brabant, Skotland og Holland), indtil han 1750 blev kaptajn i dansk tjeneste. 1758 blev han fløjadjudant hos kong Frederik V og major ved Delmenhorstske gevorbne Infanteriregiment, førte 1761-62 en grenaderbataljon i Holsten, forsattes til Prins Frederiks Regiment, men kom 1766 tilbage til Delmenhorstske Regiment, blev 1767 oberstløjtnant og beordret med sin bataljon til Trondhjem, 1772 forflyttet til Søndenfjeldske og 1773 til Holstenske Regiment, men samme år udnævnt til oberst og generalkrigskommissær i Norge samt 3. deputeret i det norske Generalitets- og Kommissariatskollegium. 1774 blev han kammerherre og naturaliseredes som dansk adelsmand 1777 tillige med broderen Philip Leopold von Wackenitz, der var kammerherre og generaltolddirektør i Trondhjem. 1783 blev han generalmajor og under felttoget 1788 1. medlem af Feltkommissariatet («Kommissariatskommissionen»). 1789 fratrådte han som generalkrigskommissær, da han blev 1. deputeret i det norske Generalitets- og Kommissariatskollegium, 1790 Ridder af Dannebrog, 1795 generalløjtnant og 1808 general. Han døde i Christiania 16. december samme år.

Ægteskaber 

Han blev gift 1. gang 1758 med Charlotte Amalie von Grambow (28. februar 1735 i København - 19. august 1771 i Trondhjem), datter af generalløjtnant Volrath Levin von Grambow og Barbara Sophia født von der Lühe; 2. gang 1775 med Marie Elisabeth Adeler (16. juni 1740 - 26. september 1811 i Christiania), datter af stiftamtmand i Christianssand, gehejmeråd Frederik Adeler.

Wackenitz og 2. hustru er begravet på Krist kirkegård i Oslo. Monumentet af støbejern er fra en senere tid.

Kilder 
 C.O. Munthe, "August Friedrich von Wackenitz", i: C.F. Bricka (red.), Dansk biografisk Lexikon, København: Gyldendal 1887-1905.

Personer i Dansk Biografisk Leksikon
Generaler fra Danmark
Danskere i 1700-tallet
Danskere i 1800-tallet
Tyskere i 1700-tallet
Kammerherrer fra Danmark
Riddere af Dannebrog (1671-1808)
August Friedrich
Personer i Tyttebærkrigen fra Danmark-Norge
Krigskommissærer fra Danmark
Kollegiedeputerede fra Danmark
Nordmænd i 1700-tallet
Nordmænd i 1800-tallet
SAFU

SAFU har flere betydninger:
 Sammenslutningen af funktionærer – dansk fagforening.
 Samrådet for Ungdomsudveksling - samarbejdsorganisation for danske udvekslingsorganisationer.
Samrådet for Ungdomsudveksling

Samrådet for Ungdomsudveksling (SAFU) er en interesse- og samarbejdsorganisation for danske non-profit, idébestemte udvekslingsorganisationer.
SAFU er baseret på medlemmernes fælles værdigrundlag; erkendelsen af det gavnlige ved non-profit, kvalitetsbetonet og idebestemt ungdomsudveksling under sikre forhold. Organisationens medlemmer er AFS Interkultur, CISV Danmark, Dansk ICYE, Youth for Understanding Danmark og IMCC.

Eksterne henvisninger 
 Tag På Udveksling . dk - officiel hjemmeside.

Ungdomsorganisationer
Udvekslingsorganisationer